गुर्दा शरीर के अंदर के भाग को स्वस्थ बनाए रखने में मदद करता है। गुर्दा शरीर में खून की गंदगी को दिन रात साफ करता रहता है। यह शरीर से पैदा होने वाले गंदगी को मूत्र के रूप में बाहर निकालता है। शरीर के अंदर की गंदगी को दूर करने में गुर्दों का अपना ढंग होता है। गुर्दे शरीर में मौजूद खून और पानी की मात्रा को नियमित रखते हैं। साथ ही यह शरीर में एसिड की मात्रा बढ़ने की मात्रा को रोकते हैं और उन्हें मूत्र के जरिए बाहर निकाल देते हैं।